CELEX: 62015TN0598
Language: sl
Date: 2015-10-21 00:00:00
Title: Zadeva T-598/15: Tožba, vložena 21. oktobra 2015 – Stichting Accolade/Komisija

7.12.2015   
            
            
               SL
            
            
               Uradni list Evropske unije
            
            
               C 406/42
            
         Tožba, vložena 21. oktobra 2015 – Stichting Accolade/Komisija
   (Zadeva T-598/15)
   (2015/C 406/44)
   Jezik postopka: nizozemščina
   
      Stranki
   
   
      Tožeča stranka: Stichting Accolade (Drachten, Nizozemska) (zastopnika: H. de Boer in J. Abma, odvetnika)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               Sklep Evropske komisije z dne 30. junija 2015 C(2015) 4411 final, državna pomoč SA.34676 (2015/NN) – Nizozemska (domnevna prodaja nepremičnine s strani občine Harlingen pod tržno ceno), razglasi za ničen;
            
         
               —
            
            
               Komisiji naloži plačilo stroškov postopka.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja šest razlogov.
   
               1.
            
            
               Prvi tožbeni razlog: Komisija naj bi pritožbo tožeče stranke omejila le na majhen del celotne nepremičninske transakcije med občino Harlingen in družbo Ludinga VG.
            
         
               2.
            
            
               Drugi tožbeni razlog: neuporaba ali napačna uporaba merila zasebnega vlagatelja. Komisija naj bi pri preučitvi nepremičninske transakcije napačno izhajala iz razpona od 14 do 24 EUR.
            
         
               3.
            
            
               Tretji tožbeni razlog: informacije in predpostavke, na katerih temeljijo cene, ki jih je uporabila Komisija pri določitvi navedenega razpona, naj bi bile nezdružljive. Zato naj transakcije, uporabljene za primerjavo, ne bi bile primerljive s sporno transakcijo.
            
         
               4.
            
            
               Četrti tožbeni razlog: preučitev napačnih cen glede na navedeni razpon.
            
         
               5.
            
            
               Peti tožbeni razlog: očitna napaka pri presoji zatrjevanih dejstev v zvezi z posrednimi prednostmi.
            
         
               6.
            
            
               Šesti tožbeni razlog: napačen sklep Komisije v zvezi z ukrepom, ki mu je nasprotovala tožeča stranka.